מקום מדהים!! מומלץ מאוד!
שהינו בדירה של אנה 2 לילות. נחתנו באתונה ב22:30 והגענו לדירה בשעה 23:45, אנה ובעלה קיבלו אותנו בחיוך, הכינו לנו קפה יווני והסבירו לנו כל מה שצריך לדעת על אתונה ועל מקומות מומלצים לאכול ולהסתובב, במקרר חיכה לנו קינוח יווני (סוג של בקלוואה) שהם קנו לנו, בנוסף לאוכל בסיסי שהיה שם.
הדירה עצמה חמודה ונעימה מאוד, מתאימה לזוג או ליחיד, המטבח נוח ומאובזר ויש מרפסת מדהימה וכיפית שבילינו בה את הבקרים שלנו. הדירה לא הכי מרכזית, אבל יש מקומות בילוי במרחק של 15 דקות הליכה, והתחבורה הציבורית (מטרו ואוטובוסים) נגישים ביותר.
הטיול שלנו תוכנן לצפון יוון ולכן לא נשארנו יותר מ2 לילות בדירה, אבל בביקור הבא שלנו באתונה בהחלט נחזור! אנה ובעלה פשוט מקסימים, מאירי פנים, מחפשים לעזור ולתת מעצמם! למרות שהדירה לא באיזור הכי מרכזי היא מאוד מומלצת!
בהחלט קיבלנו תמורה לכסף ששילמנו ואפילו מעבר.